CELEX: 62011TN0164
Language: el
Date: 2011-03-16 00:00:00
Title: Υπόθεση T-164/11: Προσφυγή της 16ης Μαρτίου 2011 — Reddig κατά ΓΕΕΑ — Morleys (Σχήμα λαβής μαχαιριού)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/25
            
         Προσφυγή της 16ης Μαρτίου 2011 — Reddig κατά ΓΕΕΑ — Morleys (Σχήμα λαβής μαχαιριού)
   (Υπόθεση T-164/11)
   2011/C 152/45
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Reddig GmbH (Drebber, Γερμανία) (εκπρόσωπος: C. Thomas, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Morleys Ltd (Preston, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Δεκεμβρίου 2010 στην υπόθεση R 1072/2009-2·
            
         
               —
            
            
               να καταδικάσει το ΓΕΕΑ στα δικαστικά έξοδα της διαδικασίας ενώπιον του Γενικού Δικαστηρίου και να καταδικάσει τον (ενδεχόμενο) παρεμβαίνοντα στα δικαστικά έξοδα της διοικητικής διαδικασίας ενώπιον του τμήματος προσφυγών· και
            
         
               —
            
            
               να ορίσει ημέρα διεξαγωγής επ’ ακροατηρίου συζητήσεως για την περίπτωση που το Γενικό Δικαστήριο δεν μπορεί να διαμορφώσει γνώμη χωρίς προφορική ακρόαση.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το τρισδιάστατο σήμα «dolphin», για προϊόντα των κλάσεων 6, 8 και 20 — Καταχωρισμένο υπ’ αριθ. 2630101 κοινοτικό σήμα
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Σήμα του οποίου δικαιούχος είναι η αιτούσα: Η αιτούσα την κήρυξη της ακυρότητας του κοινοτικού σήματος στήριξε την αίτησή της στη συνδρομή απόλυτων λόγων ακυρότητας κατά το άρθρο 52, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχεία β', γ', δ' και ε', σημείο ii, του κανονισμού (ΕΚ) 207/2009 του Συμβουλίου, και στο γεγονός ότι ο δικαιούχος ενήργησε κακόπιστα καταθέτοντας την αίτηση καταχωρίσεως σύμφωνα με το άρθρο 52, παράγραφος 1, στοιχείο β', του κανονισμού του Συμβουλίου (ΕΚ) 207/2009.
   
      Απόφαση του τμήματος ακυρώσεως: Δέχθηκε το αίτημα για την κήρυξη της ακυρότητας και κήρυξε άκυρη την καταχώριση του κοινοτικού σήματος στο σύνολό του.
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 7, παράγραφος 1, στοιχείο ε', σημείο ii του κανονισμού 207/2009 του Συμβουλίου, το τμήμα προσφυγών ερμήνευσε εσφαλμένως το άρθρο αυτό και ερμήνευσε εσφαλμένα τις προϋποθέσεις που έθεσε το Δικαστήριο της Ευρωπαϊκής Ένωσης με την απόφαση Lego (απόφαση του Δικαστηρίου της 14ης Σεπτεμβρίου 2010, C-48/09 P, Lego Juris κατά ΓΕΕΑ).